### Resume

Teknisk Udvalg har besluttet, at der skal udarbejdes 16 lokalplanforslag for alle kolonihaverne i Vejle Kommune for ikke at miste de værdier, der gør kolonihavelivet attraktivt. Sandra Steffensen er dog blevet samlet i 10 lokalplaner, da alle havelodder i Engene er omfattet af én lokalplan.

Beslutningen sker med henblik på at fastholde kommunens kolonihaveområder til kolonihaveformål og sikre ensretning af regler og retningslinjer i haveforeningerne. Lokalplanerne fastholder områdernes anvendelse til kolonihaveformål og regulerer størrelse, placering og udformning af bebyggelse og sikrer offentlig adgang gennem haveforeningerne.

### Sagsfremstilling

![](data:image/png;base64...)

Figur 1: Kort over de 10 lokalplanområder. Lokalplan nr. 1389 Engene omfatter alle kolonihaver beliggende i Engene og de eksisterende kolonihaver ved [adresse] samt et allerede planlagt kolonihaveområde, der overføres fra lokalplan nr. 1331Byudvikling i Ny Rosborg ved Vejle.

![](data:image/png;base64...)

Figur 2: Kort over Lokalplanområde 1380 Verner Ravn.

![](data:image/png;base64...)

Figur 3: Kort over lokalplanområde 1381 [adresse].

![](data:image/png;base64...)

Figur 4: Kort over lokalplanområde 1382 [adresse]

![](data:image/png;base64...)

Figur 5: Kort over lokalplanområde 1383 Engvasen.

![](data:image/png;base64...)

Figur 6: Kort over lokalplanområde 1384 [adresse].

![](data:image/png;base64...)

Figur 7: Kort over lokalplanområde 1385 Grundet.

![](data:image/png;base64...)

Figur 8: Kort over lokalplanområde 1386 Havelodden 6.

![](data:image/png;base64...)

Figur 9: kort over lokalplanområde 1387 [adresse].

![](data:image/png;base64...)

Figur 10: Kort over lokalplanområde 1388 [adresse]

![](data:image/png;base64...)

Figur 11: Kort over lokalplanområde 1389 Engene. Området til venstre er eksisterende kolonihave samt allerede lokalplanlagt kolonihaveområde i lokalplan nr. 1331 Byudvikling i Ny Rosborg ved Vejle, som nu inddrages i lokalplanen for Engene.

Planens historik

Teknisk Udvalg besluttede på mødet 31. maj 2022, pkt. nr. 126, at igangsætte udarbejdelse af lokalplaner og tillæg nr. 25. Endvidere blev der på samme møde besluttet principper for den fremtidige samlede bebyggelse på havelodderne, pkt. nr. 125.

Lokalplanernes indhold:

Flere af kolonihaveområderne i Vejle Kommune er i de senere år blevet bebygget i et omfang, som gør, at deres karakter af kolonihaveområde er kommet under pres. Der har været en udvikling i byggeriet, som har givet anledning til at tydeliggøre forhold til gældende lovgivning.

Vejle Kommune ønsker at fastholde kolonihaverne som en rekreativ ressource. Bebyggelsen skal fastholdes som kolonihavehuse og haverne som nytte- og opholdshaver. Vejle Kommune ønsker ikke store sommerhuse og villalignende huse i kolonihaverne.

På den anden side er der visse forhold, der med fordel kan gøres mere tidssvarende med hensyn til nye behov, materialer og den generelle samfundsudvikling.

Lokalplanarbejdet er foregået i en åben og konstruktiv dialog med haveforeningsbestyrelser og kolonister, samt ved deltagelse i generalforsamlinger igennem halvandet år. På møderne har hovedparten af kolonisterne givet udtryk for, at de gerne ser en lokalplan for deres kolonihaveområde med gældende bestemmelser for byggeri, placering, spildevand, beplantning med videre. Endvidere er der fremsat ønsker om at øge byggemulighederne på det enkelte havelod, så de svarer til en mere tidssvarende anvendelse og brug af kolonihaverne. Brand og brandsmitte har også været et fokusområde, men herom kan der ikke optages bestemmelser i lokalplanerne. I dialog med beredskabet vil der senere blive udarbejdet vejledninger.

Kolonihaver er omfattet af [adresse]. Lokalplanerne er udarbejdet, så de understøtter [adresse] formål, herunder lovens formål om at sikre, at kolonihaveområder fortsat kan være en væsentlig del af bybefolkningens muligheder for rekreation og beskæftigelse i fritiden. Lokalplanerne sikrer, at områderne bevarer karakteren af kolonihaveområde, hvor haverne og det grønne er områdets bærende kvalitet. Derved imødekommer lokalplanerne både de rekreative formål og fritidsformålene, som kommunen ønsker via kommune- og lokalplanlægning.

Forvaltningen har udarbejdet 10 lokalplaner. Ni lokalplaner omfatter ni individuelle haveforeninger og en lokalplan omfatter alle havelodder i Engene. Dermed vil høringssvar kunne behandles særskilt og eventuelle ændringer for lokalplanlægningen i en haveforening vil ikke stoppe processen med lokalplanlægning af de resterende haveforeninger.

Samtidig vil det være enklere for den enkelte havelodslejer kun at skulle forholde sig til de forhold, der gør sig gældende i den enkelte haveforening.

De 10 udpegede kolonihaveområder er: Verner Ravn, [adresse], [adresse], [adresse], Grundet, Havelodden 6, [adresse], [adresse] og Engene. Lokalplanen for Engene omfatter [adresse], Frode Winther, [adresse], Birger Nilsson, Borchsminde, [adresse], de enkeltudstykkede privat ejede havelodder og kommunalt udlejede enkelt-havelodder, eksisterende kolonihaver ved [adresse], hvor også et allerede planlagt kolonihaveområde er omfattet af lokalplan nr. 1331 Byudvikling Ny Tammy Knudsen.

Formålet med lokalplanerne er at fastsætte bebyggelsesregulerende bestemmelser, som byggeriets størrelse, placering, højde mv. Men også at modvirke helårsbeboelse. Lokalplanerne regulerer derudover en række øvrige forhold.

I dag er det tilladt at have en samlet bebyggelse på 30 m² på sit havelod. Lokalplanerne giver mulighed for en væsentlig forøgelse af byggeriet på alle havelodder.

Lokalplanerne fastlægger bygningsregulerende bestemmelser for havelodder op til 300 m² og for havelodder større end 300 m². For havelodder op til 300 m² må den maksimale samlede bebyggelse være 50 m², hvoraf kolonihavehuset må udgøre 30 m² og to småbygninger på hver maksimalt 10 m².

For havelodder større end 300 m², må den maksimale samlede bebyggelse være 80 m², hvoraf kolonihavehuset må udgøre 50 m² og tre småbygninger på hver maksimalt 10 m².

I lokalplan nr. 1382 for [adresse] fastholdes fortsat en samlet bebyggelse på 30 m². Den eksisterende bebyggelse har gennem årene holdt sig på en beskeden størrelse, så der i dag er en fin homogen bebyggelse med et harmonisk arkitektonisk udtryk.

Med hensyn til angivelse af byggeriets størrelse anvendes ikke bebyggelsesprocent, da kun ganske få havelodder ligger på egen selvstændige matrikel, men derimod er beliggende på en stormatrikel omfattende mange havelodder. Størrelsen på bebyggelsen udregnes i forhold til bestemmelserne i bygningsreglementet.

Lokalplanerne fastsætter, hvor ny bebyggelse kan placeres. Afstand til havelodsskel er blandt afsat for at øge brandsikkerheden for kolonihavehuse. Lokalplanen tillader kun følgende type af bebyggelse: kolonihavehuse og småbygninger som anneks/gæstehytte, skure og lignende til opbevaring, legehuse, drivhuse, orangerier, fritliggende overdækninger, shelter og åbne overdækninger/overdækkede terrasser. Der må kun opføres et kolonihavehus pr. havelod.

Til småbygninger medregnes alle konstruktioner forsynet med tag. Alle småbygninger skal opføres som fritliggende - må ikke sammenbygges. Af hensyn til at minimere brandsmitte, må ingen småbygninger, hverken indbyrdes eller i forhold til kolonihavehuset, placeres med en afstand mindre end 2,5 meter.

Lokalplanernes endelige vedtagelse lovliggør ikke bebyggelse, der var i strid med gældende planlægning og lovgivning på tidspunktet for opførelsen af byggeriet.

Efter lokalplanernes endelige vedtagelse vil der ske lovliggørelse af den del af den eksisterende bebyggelse, som er i overensstemmelse med lokalplanens bestemmelser.

Særlige planmæssige forhold:

Med lokalplanernes endelige godkendelse kræves der ikke længere byggetilladelse for opførelse af byggeri i kolonihaverne. Opførelse af om- og tilbygninger til kolonihavehuse er, uanset at de ikke kræver byggetilladelse, omfattet af krav om afløb, røgalarmanlæg eller røgalarm, energiforsyningsanlæg i tilknytning til bygninger og vand.

Det er ejers/lejers ansvar, at lokalplanens og bygningsreglementets bestemmelser overholdes. Dette gælder også for byggeri, som kan opføres uden byggetilladelse.

Lokalplanerne nr. 1380, nr. 1381, nr. 1383, nr. 1385, nr. 1387, nr. 1388 og del af nr. 1389 er bonuslokalplaner, der erstatter de landzonetilladelser, der ellers er nødvendige for byggeri i landzone.

For byggeri i lokalplanen nr. 1388 [adresse], skal der uanset lokalplanens bestemmelser indhentes dispensation fra Kystdirektoratet, inden der kan gives tilladelser i forbindelse med byggeri.

I forbindelse med lokalplanafgrænsningen af lokalplan nr. 1387 [adresse], vil Miljøstyrelsen foretage en berigtigelse af fredskovsgrænsen, da enkelte kolonihavebebyggelser er beliggende på et udpeget fredskovsareal. Miljøstyrelsen har vurderet, at det pågældende areal umiddelbart aldrig har været skovbevokset og heller ikke ligger som en integreret del af skoven, hvorfor det umiddelbart slet ikke bør være med i det fredskovspligtige areal. Efterfølgende skal der foretages en skelberigtigelse. Bruno Thomsen er ikke afhængig af skelberigtigelsen.

Kommuneplantillæg:

Da lokalplanerne ikke er i overensstemmelse bestemmelserne om størrelse på den samlede bebyggelse og helårsbeboelse på havelodderne i den gældende kommuneplan udarbejdes der et tillæg til kommuneplan 2021-2033 for rammeområderne.

Der er fastsat følgende nye rammebestemmelser for områderne:

Bebyggelse: Den samlede bebyggelse på havelodder op til 300 m² fastsættes til 50 m², hvoraf kolonihavehuset må udgøre 30 m². Der må desuden opføres op til to småbygninger på hver højest 10 m². Den samlede bebyggelse på havelodder mere end 300 m² fastsættes til 80 m², hvoraf kolonihavehuset må udgøre 50 m². Der må desuden opføres op til tre småbygninger på hver højest 10 m².

Beboelse: Bebyggelsen må ikke anvendes til helårsbeboelse og må kun benyttes til natophold i tidsrummet fra 1. april til 30. september, og udenfor dette tidsrum, 1. oktober til 31. marts, kun undtagelsesvis og kun i forbindelse med weekender og kortvarige ferier. Definition af weekend: fredag til søndag aften - dvs. max. to overnatninger. Der er ligeledes foretaget en ny afgrænsning af et rammeområde i Engene for at sikre at havelodderne er omfattet af de nye rammebestemmelser.

Miljøvurdering:

Forslag til lokalplan nr. 1380 til 1389 og tillæg nr. 25 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode:

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg. Høringsperioden for lokalplanen og tillægget fastsættes til otte uger, da lokalplanerne er af en karakter, med et geografisk anvendelsesområde en kompleksitet og et omfang, der vurderes at have særlig interesse for offentligheden. Men da der i høringsperioden er helligdage/ferie, forlænges den til ni uger. Forvaltningen foreslår der afholdes borgermøde i høringsperioden.

Overtagelsespligt/Frafaldserklæring

Boe Skov, lokalplanområde [adresse], lokalplanområde [adresse], en del af lokalplanområde Engene og en del af lokalplanområde [adresse] ejes af kommunen, og en frafaldserklæring er derfor ikke nødvendig.

Lokalplanområde Kongens Kær, lokalplanområde Havelodden 6 og en del af lokalplanområde Engene er privatejet og i byzone, og en frafaldserklæring er derfor ikke nødvendig.

Lokalplanområde Grundet, lokalplanområde [adresse], del af lokalplanområde Engene og en del af lokalplanområde [adresse] forbliver i landzone, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2. Den bæredygtige byudvikling opnås blandt andet ved at spare på arealerne og fokusere på kvalitet. Eksisterende byområder kan genanvendes og udnytte kollektiv trafik og kollektiv forsyning bedre. Det betyder også, at den del af byudviklingen, som foregår i endnu ubebyggede områder, skal foregå med ressourcebevidsthed og tage hensyn til arealforbruget, vandmiljøet og klimaforandringerne.

Kolonihaveområderne, som ligger bynært, har en positiv virkning på transportbehovet og giver mulighed for at tilbringe weekender og ferier tæt på boligen. [adresse] har betydning for livskvaliteten for en stor gruppe mennesker. For [adresse] øvrige indbyggere giver det også mulighed for en attraktiv gåtur i de grønne områder. Dette er medvirkende til at øge den sociale bæredygtighed. Dette medvirker til at reducere lokalplanens forventede klimaaftryk.

### Historik

Teknik- og Miljødirektøren indstiller, 7. februar 2023, pkt. 39:

at udvalget anbefaler over for byrådet, at forslagene til lokalplanerne nr. 1380 til 1389 og tillæg nr. 25 til Kommuneplan 2021-2033 vedtages og offentliggøres i ni uger.

at der afholdes borgermøde i høringsperioden.

Beslutning fra Teknisk Udvalg, 7. februar 2023, pkt. 39:

Anbefalet.

Beslutning fra Økonomiudvalget, 27. februar 2023, pkt. 49:

Anbefales.

Regitse Krogh tog forbehold for sin stillingtagen til Byrådets behandling af sagen.

### Beslutning

Regitse Krogh stillede på vegne af SF følgende ændringsforslag:

”At kolonihaverne, som for ti år siden kom med i lokalplan 1155, 1157 og 1158 for at gøre plads til parkeringspladser, tages ud af lokalplanerne. De 17 kolonihaver skal udelukkende være med i lokalplan 1389.”

For ændringsforslaget stemte et mindretal på 3 medlemmer: Regitse Krogh, Simone Toft, Dennis Carlsen

Imod ændringsforslaget stemte et flertal på 28 medlemmer: Patrick Koch, Vivian Koch, Mia Møller, Åbjørn Rasmussen, Villads Olesen, Jytte Holm, Martin Larsen, Daniel Andersen, Bertil Danielsen, Christoffer Friis, Ole Frederiksen, Julius Frandsen, Lasse Schou, Vagn Christensen, Nana Lind, Ronnie Dam, Zenia Henriksen, Henriette Berg, Tage Jespersen,

Herbert Andreasen, Henriette Thygesen, Rolf Jørgensen, Frank Nissen, Jano Laursen, Leif Knudsen, Lars Dam, Inge Carlsen, og Herdis Jessen.

Ændringsforslaget er hermed bortfaldet.

Hovedforslaget blev herefter godkendt. Dennis Carlsen undlod at stemme.